b'\n_START_ARTICLE_\nCesar Senka\n_START_SECTION_\nLegendarna zgodba\n_START_PARAGRAPH_\nDr\xc5\xbeavi je vladal na za\xc4\x8detku 6. stoletja, a so podatki o njegovem \xc5\xbeivljenju skopi, virov za nadaljnje \xc5\xa1tudije in verifikacijo pa ni dovolj._NEWLINE_Po smrti cesarja Ankana, ki ni imel potomcev, je prostor zasedel njegov mlaj\xc5\xa1i brat, ki je postal cesar Senka. Cesar je bil ostarel in je vladal samo tri leta._NEWLINE_Njegov dejanski naziv je bil verjetno Sumeramikoto ali Ameno\xc5\xa1ita \xc5\xa0iro\xc5\xa1imesu Okimi (\xe6\xb2\xbb\xe5\xa4\xa9\xe4\xb8\x8b\xe5\xa4\xa7\xe7\x8e\x8b, "veliki kralj, ki vlada pod nebesi"), saj se naziv tenno pojavi \xc5\xa1ele v \xc4\x8dasu cesarja Tenmuja in cesarice D\xc5\xbeito. Lahko da so ga nazivali z Jamato Okimi (\xe3\x83\xa4\xe3\x83\x9e\xe3\x83\x88\xe5\xa4\xa7\xe7\x8e\x8b/\xe5\xa4\xa7\xe5\x90\x9b, "veliki kralj Jamata")._NEWLINE_V \xc4\x8dasu njegovega vladanja naj bi deloval prvi preverljiv "veliki minister" ali Omi\xc2\xa0(tudi O-omi),\xc2\xa0Soga no Iname._NEWLINE_Tradicionalno ga \xc4\x8dastijo v spominskem \xc5\xa1intoisti\xc4\x8dnem sveti\xc5\xa1\xc4\x8du (misasagi) v Nari. Cesarska hi\xc5\xa1a je posvetila to lokacijo kot njegov mavzolej. Uradno se imenuje Musa no Cukisaka no e no misasagi, a ostaja dejansko nahajali\xc5\xa1\xc4\x8de grobov zgodnjih cesarjev uganka.'